Diari Oficial de la Generalitat Valenciana


Sumari del DOGV 9947, del 30-09-2024 (2024/9820)

ANUNCI pel qual se sotmeten a informació pública les sol·licituds d'autorització administrativa prèvia i autorització administrativa de construcció corresponents a una central fotovoltaica denominada Instal·lació Fotovoltaica Picassent i la seua infraestructura d'evacuació, amb potència màxima total dels mòduls fotovoltaics (pic) de 2,085 MW, potència nominal dels inversors de 2,1 MW i capacitat d'accés concedida de 2,085 MW, a situar al terme municipal de Picassent (València). Expedient ATALFE/2022/15/46.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9947

Data del DOGV
:   30-09-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/9820

CVE
:   JCSL-F-8847-4386

Data del document
:   18-09-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Als efectes previstos en:

– el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica i la seua modificació pel Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra d'Ucraïna;

– la Llei 24/2013, de 26 de desembre, del sector elèctric;

– el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, i

– la Llei 39/2015, d'1 d'octubre, del procediment administratiu comú de les administracions públiques,

se sotmeten a informació pública les sol·licituds d'autorització administrativa prèvia i autorització administrativa de construcció, de la instal·lació elèctrica que s'indica:

Peticionari: Chasca de Samboal, SL, CIF O03366671, amb domicili social al c/ Cullera, número 73, despatx 1E, 46507, Benimàmet, València.

Tipus de central elèctrica: central fotovoltaica denominada IFV Picassent, amb potència a instal·lar de 2,085 MW, incloses les seues infraestructures d'evacuació.

Emplaçament dels grups generadors: polígon 46, parcel·les 109, 110, 111, 112, 169, 209 i 341 del terme municipal de Picassent (València).

Emplaçament de la infraestructura d'evacuació: ocupa les mateixes parcel·les que els grups generadors.

Òrgan competent per a autoritzar la instal·lació: Servici Territorial d'Indústria, Energia i Mines de la Conselleria d'Innovació, Indústria, Comerç i Turisme.

Documents sotmesos a informació pública:

– Projecte planta BT: Projecte d’instal·lació fotovoltaica Picassent.

– Projectes d’infraestructura evacuació:

CT\_de\_cliente\_2.000kVA\_inst\_PSF\_Picassent.

LSAT\_colectora\_inst\_PSF\_Picassent.

– Estudi d'integració paisatgística.

– Estudi de gestió de residus BT\_CT\_LSAT\_Picassent.

– Memòria justificativa del compliment dels criteris del Decret llei 14/2020.

– Pla de desmantellament i restitució del terreny i l’entorn afectats.

– Plec general de normes de seguretat en prevenció d'incendis forestals.

– Llista dels elements, espais, servicis i instal·lacions públiques afectats per l'actuació.

– Separates dirigides a: Ajuntament de Picassent, FGV, Direcció General d'Urbanisme, Paisatge i Avaluació Ambiental de la Conselleria de Medi Ambient, Aigua, Infraestructura i Territori, Direcció General de Medi Natural i Animal de la Conselleria de Medi Ambient, Aigua, Infraestructura i Territori, i I-DE Redes Eléctricas Inteligentes SAU.

Pressupost: 309.107,66 €.

Característiques principals:

Instal·lació fotovoltaica: la central fotovoltaica denominada «Instal·lació fotovoltaica Picassent» de 2,085 MWp, està composta per un camp generador de 3.208 mòduls fotovoltaics de 650 Wp, muntats en una estructura fixa bipal clavada directament sobre el terreny, amb dos files de panells en vertical a 25. Estos mòduls fotovoltaics es connecten amb 12 inversors de 175 kVA. Això suposa una potència nominal d'inversors de 2,1 MW. Al seu torn, l'inversor es connecta amb la part de baixa tensió d'un centre de lliurament i mesura i transformació format per un transformador 20/0,8 kV de 2.000 kVA i un transformador de servicis auxiliars de 25 kVA amb relació de transformació 20/0,42 kV format pels necessaris i reglamentaris equips de protecció i maniobra amb els aparellatges auxiliars necessaris. Este centre de transformació connecta amb el centre de seccionament independent, mitjançant una línia elèctrica trifàsica subterrània de simple circuit, HEPRZ1 12/20 kV 3x(1x150) mm² Al i una longitud de 15 metres, punt de connexió atorgat per companyia distribuïdora en 20 kV.

La connexió de la instal·lació a la xarxa d'I-DE Redes Eléctricas Inteligentes, SAU, es realitzarà en la línia 04-Cárcel de 20 kV de l’ST Picassent, en el tram comprés entre els suports número 310097 (5504792) i 310098 (5504798), i serà necessària la instal·lació del centre de seccionament telecomandat en esta línia mitjançant una entrada/eixida.

Finalitat: generació d'energia elèctrica mitjançant una instal·lació solar fotovoltaica, així com la seua evacuació a la xarxa de distribució d'energia elèctrica.

La documentació serà exposada per a consulta pública en l’adreça electrònica <https://cindi.gva.es/es/web/energia/valencia>, en castellà i <https://cindi.gva.es/va/web/energia/valencia>, en valencià, disponibles l'endemà de la publicació.

Cosa que es fa públic perquè se’n prenga coneixement i perquè totes aquelles persones físiques o jurídiques que es consideren afectades en els seus drets puguen examinar la documentació que s’assenyala en l'adreça electrònica indicada, o presencialment en el Servici Territorial d'Indústria, Energia i Mines de València, situat al c/ Gregori Gea, 27, de València, així com dirigir a l’esmentat servici territorial les al·legacions que es consideren oportunes en el termini de quinze (15) dies hàbils, comptats a partir del següent al de la publicació d'este anunci segons procediment d'urgència previst en la Llei 39/2015, d'acord amb l'article 10.8 del Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna, que modifica la redacció de l'article 33.1 del DL 14/2020, de 7 d'agost, les quals es podran presentar via telemàtica a través de la seu electrònica de la Generalitat, accedint a l'enllaç <https://www.gva.es/es/inicio/procedimientos?id_proc=15815&version=amp>, o a través de qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.

La incompareixença en este tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.

  

València, 18 de setembre de 2024

Roberto Javier Anchel Añó

Cap del Servici Territorial d'Indústria, Energia i Mines